CELEX: E2021J0002
Language: et
Date: 2021-12-14 00:00:00
Title: Kohtuotsus 14. detsember 2021 Kohtuasi E-2/21 Norep AS vs. Haugen Gruppen AS (Füüsilisest isikust ettevõtjana tegutsevad kaubandusagendid – Direktiivi 86/653/EMÜ artikli 1 lõige 2 – Mõiste „kaubandusagent“ – Kaupade ostu- ja müügiläbirääkimised esindatava nimel) 2022/C 153/08

7.4.2022   
            
            
               ET
            
            
               Euroopa Liidu Teataja
            
            
               C 153/14
            
         
      KOHTUOTSUS
      14. detsember 2021
      Kohtuasi E-2/21
      Norep AS vs. Haugen Gruppen AS
      
         
            (Füüsilisest isikust ettevõtjana tegutsevad kaubandusagendid – Direktiivi 86/653/EMÜ artikli 1 lõige 2 – Mõiste „kaubandusagent“ – Kaupade ostu- ja müügiläbirääkimised esindatava nimel)
         
      
      (2022/C 153/08)
      Kohtuasjas E-2/21, Norep AS vs. Haugen Gruppen AS esitas Norra Ülemkohus (Norges Høyesterett) kohtule EFTA riikide vahel järelevalveameti ja kohtu asutamise kohta sõlmitud lepingu artikli 34 alusel TAOTLUSE nõukogu 18. detsembri 1986. aasta direktiivi 86/653/EMÜ (füüsilisest isikust ettevõtjana tegutsevate kaubandusagentide tegevust käsitlevate liikmesriikide õigusaktide ühtlustamise kohta) tõlgendamise kohta. Kohus kooseisus esimees Páll Hreinsson (ettekandev kohtunik) ning kohtunikud Per Christiansen ja Bernd Hammermann tegi 14. detsembril 2021 otsuse, mille resolutiivosa on järgmine:
      
                  1.
               
               
                  Nõukogu 18. detsembri 1986. aasta direktiivi 86/653/EMÜ (füüsilisest isikust ettevõtjana tegutsevate kaubandusagentide tegevust käsitlevate liikmesriikide õigusaktide ühtlustamise kohta) artikli 1 lõiget 2 ja eelkõige mõistet „läbirääkimised“ tuleb tõlgendada nii, et tingimata ei eeldata, et agent osaleb esindatavale kliendi tellimuse esitamises vahetult, ega välistata võimalust, et klient esitab tellimuse otse esindatavale.
               
            
                  2.
               
               
                  Müügitegevust tuleks käsitada direktiivi 86/653/EMÜ artikli 1 lõike 2 tähenduses läbirääkimistena, kui selle konkreetne eesmärk on see, et esindatav saaks kaupade ostu- või müügilepingud sõlmitud, ning agent tegutseb seejuures klientide ja esindatava vahendajana.